от алуминий, произвеждани от промишлеността на Съюза, се различават от тези, произвеждани и продавани от китайските износители. Това би гарантирало запазване на големите поръчки на промишлеността на Съюза с клиенти в Съюза, независимо от това дали мерките са отменени или не. Тази страна заяви също така, че в резултат на дългосрочните договори на производителите на Съюза с ползватели в сегмента на производителите на оригинално оборудване е малко вероятно промишлеността на Съюза да загуби обем на продажбите и пазарен дял в полза на китайския внос в близко бъдеще и че няма да има рязко увеличение на китайския внос, ако се допусне отпадане на мерките.
 (231)
 Разследването разкри, че няма съществени разлики между колелата от алуминий от различните източници, в това число и Китай, а ако има, те са несъществени, и че колелата от алуминий от всички източници за взаимозаменяеми. Често срещано е колелата от алуминий да се закупуват от различни източници и разследването показа, че едни и същи клиенти се снабдяват както от промишлеността на Съюза, така и от китайските производители износители.
 (232)
 По отношение на твърдението, че дългосрочните договори на промишлеността на Съюза биха възпрепятствали рязкото увеличение на китайския внос, разследването показа, че по принцип договорите между производителите от Съюза и съответните ползватели не включват обвързващи ангажименти за количество в дългосрочен план. Това означава, че съществуващите договори сами по себе си не са гаранция за запазване на обема на продажбите, както се твърди.
 (233)
 Поради това твърденията на страната по този въпрос бяха отхвърлени.
 (234)
 Друга заинтересована страна заяви, че пренасочването на търсенето към сегмента на производителите на оригинално оборудване е поставило промишлеността на Съюза във водеща позиция и че понастоящем ограниченията, свързани с нейния производствен капацитет, биха довели до значителен недостиг на доставките на пазара на Съюза. Според нея тази ситуация ще се запази и през следващите десет години. Тази страна, както и други заинтересовани страни, заявиха също така, че промишлеността на Съюза е признала, че дневниците ѝ за поръчки вече са запълнени до 2019—2022 г., като е пояснила, че вече са сключени договорите за следващите пет години и че е осигурено пълно използване на капацитета и рентабилни цени поне до 2022 г. Според тези страни пренасочването към сегмента на производителите на оригинално оборудване е дало също така възможност на промишлеността на Съюза да премине от 5 % загуби през 2009 г. на 10 % печалба по време на РПРП. Въз основа на това тези страни заявиха, че изтичането на срока на действие на антидъмпинговото мито вероятно не би довело до повторно възникване на вреда.
 (235)
 Това твърдение се основава на неправилно тълкуване на предоставената от промишлеността на Съюза информация, че дневникът за поръчки обхваща доставките за периода 2019—2022 г. Това обаче не означава, че дневниците за поръчки са запълнени, нито че договорите за идните пет години вече са сключени, а само че дневникът за поръчки обхваща доставки за периода от 2019 г. до 2022 г. Така че, както е посочено в съображение 232, договорите между производителите от Съюза и съответните клиенти не включват обвързващи ангажименти за количества в